شەفەق نیوز/ سەرچەوەیگ خۆجێیی، ئمڕوو یەکشەممە، خەوەردا ک تووپ سوپای تورکیا بمبارانیگ کردە دەورگرد ناحیەی کانی ماسی سەروە قەزای عمادیە لە باکوور پارێزگای دھۆک.
سەربەست عەقڕاوی وەڕێۆبەر ناحیەگە وت: تووپەیل سوپای تورکیا، شەوەکی ئمڕوو بمباران دەورگرد ئاوای کیستە لە خوەرهەڵات کانی ماسی کرد.
وتیش؛ تووپوارانەگە هەمیش رەسیە کویەی زنار کیستە لە نزیک ئاوایەگە وە بی زەردەیلیگ گیانی.
سەرچەوەیگ ئەمنی لە دهۆک، دوێەکە شەممە، خەوەردا ک تەرم سێ هاووڵاتی دینەو لەوەر گورزەیل تورکیا لەبان ناحیەی دێرلوک سەروە قەزای عمادیە کوشیانە.
